ദേശീയ കൈത്തറി വാരാചരണം സമുചിതമായി ആഘോഷിച്ച് കുവൈറ്റിലെ ഇന്ത്യന് എംബസി കുവൈറ്റ് സിറ്റി: ദേശീയ കൈത്തറി വാരാചരണം സമുചിതമായി ആഘോഷിച്ച് കുവൈറ്റിലെ ഇന്ത്യന് എംബസി. സ്ഥാനപതി സിബി ജോര്ജ് പരിപാടികള് ഉദ്ഘാടനം ചെയ്തു. ഈ സംരഭത്തിന് എംബസിയുടെ വാണിജ്യ വിഭാഗത്തിനെ അഭിനന്ദിക്കുന്നതായി അദ്ദേഹം പറഞ്ഞു. ഓഗസ്റ്റ് ആറിന് പ്രധാനമന്ത്രി നരേന്ദ്ര മോദി എല്ലാ ഇന്ത്യന് സ്ഥാനപതിമാരുമായും, വാണിജ്യ മേഖലയിലെ പങ്കാളികളുമായി വീഡിയോ കോണ്ഫറന്സ വഴി കൂടിക്കാഴ്ച നടത്തിയതിനെക്കുറിച്ചും സിബി ജോര്ജ് സംസാരിച്ചു. വിവിധ വകുപ്പ് സെക്രട്ടറിമാര്, സംസ്ഥാന സര്ക്കാര് പ്രതിനിധികള് തുടങ്ങിയവര് യോഗത്തില് പങ്കെടുത്തിരുന്നു. ഇന്ത്യന് ഉത്പന്നങ്ങള് വിദേശ രാജ്യങ്ങളില് പ്രചാരത്തിലാക്കുന്നതിനെക്കുറിച്ചും, വ്യാപാരത്തിന്റെ വിപുലീകരണത്തിനുള്ള പുതിയ സാധ്യതകളെ സംബന്ധിച്ചും യോഗത്തില് പ്രധാനമന്ത്രി സംസാരിച്ചിരുന്നു. ആഗോളതലത്തില് വ്യാപാരം വര്ധിപ്പിക്കുന്നതിന് പ്രധാനപ്പെട്ട നാല് ഘടകങ്ങളെക്കുറിച്ചും പ്രധാനമന്ത്രി നരേന്ദ്ര മോദി പ്രതിപാദിച്ചിരുന്നു. രാജ്യത്തെ ഉത്പാദനം പലമടങ്ങായി വര്ധിച്ചു. അത് ഗുണപരമായി മത്സരാധിഷ്ഠിതമായിരിക്കണമെന്നതാണ് ഒന്നാമത്തേത്. ഗതാഗത, ലോജിസ്റ്റിക് പ്രശ്നങ്ങള് നീക്കം ചെയ്യണമെന്നതാണ് രണ്ടാമത്തേത്. അതിനായി കേന്ദ്രവും സംസ്ഥാനങ്ങളും തുടര്ച്ചയായി പ്രവര്ത്തിക്കേണ്ടി വരും. കയറ്റുമതിക്കാരോടൊപ്പം സര്ക്കാര് തോളോടു തോള് ചേര്ന്നു പ്രവര്ത്തിക്കണമെന്നതാണ് മൂന്നാമത്തേത്. ഇന്ത്യന് ഉത്പന്നങ്ങളുടെ അന്താരാഷ്ട്ര വിപണി വിപുലീകരിക്കണമെന്നതാണ് നാലാമത്തേത്. ഈ നാല് ഘടകങ്ങളും സമന്വയിപ്പിക്കപ്പെടുമ്ബോള് മാത്രമേ ലോകത്തിന് വേണ്ടി മേക്ക് ഇന് ഇന്ത്യ എന്ന ലക്ഷ്യം മികച്ച രീതിയില് കൈവരിക്കാന് സാധിക്കൂവെന്ന് പ്രധാനമന്ത്രി യോഗത്തില് ചൂണ്ടിക്കാണിച്ചതായി സ്ഥാനപതി സിബി ജോര്ജ് പറഞ്ഞു. ഇന്ത്യയുടെ സാമ്ബത്തിക പരിവര്ത്തനത്തില്, കുവൈറ്റ് ഉള്പ്പെടെയുള്ള ജിസിസി രാജ്യങ്ങള് സ്വഭാവിക പങ്കാളികളാണ്. കൊവിഡ് പ്രതിസന്ധികള്ക്കിടയിലും ഇരുരാജ്യങ്ങളും തമ്മിലുള്ള സാമ്ബത്തികവാണിജ്യ ബന്ധം വളരുകയാണ്. അത് ഇനിയും വിപുലീകരിക്കപ്പെടാനും സാധ്യതയുണ്ട്. ചുരുങ്ങിയ കാലത്തിനുള്ളില്, കുവൈറ്റുമായുള്ള ബന്ധത്തില് പരമ്ബരാഗതമായി നമ്മള് ശക്തമായിരുന്ന മേഖലകളില് നമ്മുടെ സാന്നിധ്യം വര്ധിപ്പിക്കാന് അവസരമുണ്ട്. ഭക്ഷ്യവസ്തുക്കള്, തുണിത്തരങ്ങള് തുടങ്ങിയവ ഇതില് ഉള്പ്പെടുന്നതായി സിബി ജോര്ജ് വ്യക്തമാക്കി. ഇന്ത്യയുടെ കൈത്തറി മേഖല പണ്ടുമുതലേ പ്രസിദ്ധമാണ്. ഊര്ജ്ജസ്വലമായ ഇന്ത്യന് സംസ്കാരത്തെ പ്രതിനിധീകരിക്കുകയും, സംരക്ഷിക്കുകയും ചെയ്യുന്ന നീണ്ട പാരമ്ബര്യം കൈത്തറി വ്യവസായത്തിനുണ്ട്. ഇന്ത്യയിലെ ഓരോ പ്രദേശത്തിനും അതിന്റേതായ ടെക്സ്റ്റൈല് പാരമ്ബര്യമുണ്ട്. ഇന്ത്യയുടെ വിവിധ ഭാഗങ്ങളില് കൈത്തറി വ്യാപിച്ചു കിടക്കുന്നു. വാസ്തവത്തില്, നെയ്ത്തുകാര് ഇല്ലാത്ത ഗ്രാമം അപൂര്വമാണ്. അവര് ഇന്ത്യയുടെ അമൂല്യമായ പൈതൃകത്തിന്റെ പരമ്ബരാഗത സൗന്ദര്യം നെയ്തെടുക്കുന്നു. ഇന്ത്യയുടെ കൈത്തറി ഉത്പന്നങ്ങള് ലോകമെമ്ബാടും അറിയപ്പെടുന്നു. ഒരു നയതന്ത്രജ്ഞനെന്ന നിലയില് ലോകമെമ്ബാടും സഞ്ചരിച്ച തനിക്ക് ഇന്ത്യന് കൈത്തറി ഉത്പന്നങ്ങളുടെ പ്രധാന്യം കൃത്യമായി പറയാന് കഴിയുമെന്നും അദ്ദേഹം പറഞ്ഞു. നിരവധി നൂറ്റാണ്ടുകള് പഴക്കമുള്ള ഇന്ത്യന് സമ്ബദ്വ്യവസ്ഥയിലെ ഏറ്റവും പഴയ വ്യവസായങ്ങളിലൊന്നാണ് ഇന്ത്യയുടെ തുണിത്തര മേഖല. തുണിത്തരങ്ങളും വസ്ത്രങ്ങളും കയറ്റുമതി ചെയ്യുന്ന ലോകത്തിലെ രണ്ടാമത്തെ വലിയ രാജ്യമാണ് ഇന്ത്യ. കയറ്റുമതി വരുമാനത്തില് ഇന്ത്യന് തുണിത്തരങ്ങളും വസ്ത്ര വ്യവസായവും 12 സംഭാവന ചെയ്യുന്നു. ആധുനിക ടെക്സ്റ്റൈല് വ്യവസായത്തില്, കൈത്തറി മേഖലയ്ക്ക് സുപ്രധാന പങ്കാണുള്ളത്. 60 ലക്ഷത്തിലധികം ആളുകള് പ്രത്യക്ഷമായും പരോക്ഷമായും ഉള്പ്പെട്ടിരിക്കുന്നതിനാല്, കാര്ഷിക മേഖലയ്ക്ക് ശേഷം ഇന്ത്യയിലെ ഗ്രാമീണ ജനതയുടെ ഏറ്റവും വലിയ രണ്ടാമത്തെ തൊഴില് ദാതാവാണ് കൈത്തറി വ്യവസായം. ഇന്ത്യന് കൈത്തറി വ്യവസായ ഉല്പന്നങ്ങള് അവയുടെ തനതായ ഡിസൈനുകള്ക്കും സൂക്ഷ്മതയ്ക്കും പേരുകേട്ടതാണ്. കാര്യമായ ഉല്പാദന ശേഷിയെ സൂചിപ്പിക്കുന്ന 2.4 ദശലക്ഷം വ്യത്യസ്ത ഡിസൈനുകളും നിര്മ്മാണങ്ങളും ഉള്ള ശക്തമായ ഇന്ഫ്രാസ്ട്രക്ചര് ഈ വ്യവസായത്തിനുണ്ട്. ഇന്ത്യയില് നിന്നുള്ള കൈത്തറി ഉത്പന്നങ്ങളുടെ കയറ്റുമതി പ്രതിവര്ഷം ഏകദേശം 350 മില്യണ് ഡോളറാണ്. ഇന്ത്യയിലെ തുണി ഉല്പാദനത്തിന്റെ ഏകദേശം 15 കൈത്തറി മേഖലയില് നിന്നാണ്. ആഗസ്റ്റ് 7 ന് ദേശീയ കൈത്തറി ദിനം ആചരിക്കുന്നു. ഈ ദിവസത്തില്, രാജ്യത്തിന്റെ സാമൂഹികസാമ്ബത്തിക വികസനത്തിന് നല്കിയ സംഭാവനകള്ക്ക് ഇന്ത്യ കൈത്തറി നെയ്ത്ത് സമൂഹത്തെ ആദരിക്കുന്നു. 2015 ല് പ്രധാനമന്ത്രി നരേന്ദ്രമോദി ആഗസ്റ്റ് 7 ദേശീയ കൈത്തറി ദിനമായി പ്രഖ്യാപിച്ചു. ഇത് ഏഴാം വര്ഷമാണ് രാജ്യം ദേശീയ കൈത്തറി ദിനം ആഘോഷിക്കുന്നത്. കൈത്തറി ദിനം ഇന്ത്യയുടെ സമ്ബന്നമായ കൈത്തറി പാരമ്ബര്യം ആഘോഷിക്കുക മാത്രമല്ല, ഒരു സുപ്രധാന ചരിത്ര സംഭവത്തെ അനുസ്മരിപ്പിക്കുകയും ചെയ്യുന്നു. 1905 ആഗസ്റ്റ് 7 ന് കൊല്ക്കത്തയില് സ്വദേശി പ്രസ്ഥാനം ആരംഭിച്ചു, ഇത് ആഭ്യന്തര ഉല്പ്പാദനം പുനരുജ്ജീവിപ്പിക്കാനും തദ്ദേശീയ വ്യവസായങ്ങളെ പ്രോത്സാഹിപ്പിക്കാനും ശ്രദ്ധ കേന്ദ്രീകരിച്ചു. നമ്മുടെ സ്വാതന്ത്ര്യ സമരത്തില് കൈത്തറി വഹിച്ച സുപ്രധാന പങ്കിനെക്കുറിച്ച് നമുക്കെല്ലാവര്ക്കും അഭിമാനമുണ്ട്. പുതിയ കാലത്തെ ഇറീട്ടെയില് പ്ലാറ്റ്ഫോമുകളും ഇന്സ്റ്റാഗ്രാമും വ്യത്യസ്ത വെബ്സൈറ്റുകളും പോര്ട്ടലുകളും നെയ്ത്തുകാര്ക്ക് മാര്ക്കറ്റുകളിലേക്ക് നേരിട്ട് പ്രവേശനം നല്കുന്നത് ഇന്ന് സന്തോഷകരമാണ്. ഈ ആഴ്ച ഞങ്ങള് കുവൈത്തില് കൈത്തറി വാരമായി ആഘോഷിക്കുന്നതില് സന്തോഷമുണ്ട്. മിഷനിലെ മിക്ക അംഗങ്ങളും ഇന്ന് കൈത്തറി വസ്ത്രത്തിലാണ്. ഈ ആഴ്ചയില് നിരവധി പരിപാടികള് ആസൂത്രണം ചെയ്തിട്ടുണ്ട്. കുവൈറ്റിലുള്ള എല്ലാവര്ക്കും ഇന്ത്യന് കൈത്തറിയുടെ അവിശ്വസനീയമായ വൈവിധ്യവും സമ്ബന്നതയും അറിയാമെന്ന് ഉറപ്പുവരുത്തുക എന്നതാണ് എംബസിയുടെ ശ്രമം. ഇന്ത്യയുടെ സാമ്ബത്തിക പുരോഗതിയില് പങ്കാളികളാകാനും കൂടുതല് ഇന്ത്യന് ഉല്പ്പന്നങ്ങള് പരീക്ഷിക്കാനും എല്ലാവരെയും ക്ഷണിക്കുന്നു. കൈത്തറി വസ്ത്രങ്ങള് ധരിച്ച് എന്ന My Handloom My Pride, Indian Handloom Week, Kuwaitഹാഷ്ടാഗുകളോടെ സോഷ്യല് മീഡിയയില് പോസ്റ്റ് ചെയ്യാനും സ്ഥാനപതി ആഹ്വാനം ചെയ്തു. കുവൈറ്റ് ജനതയ്ക്കിടയില് ഇന്ത്യന് ഉത്പന്നങ്ങള്ക്ക് പ്രചാരമുണ്ടാക്കാനുള്ള പ്രവര്ത്തനങ്ങള്ക്ക് എല്ലാ പ്രവാസികളെയും സ്ഥാനപതി സിബി ജോര്ജ് സ്വാഗതം ചെയ്തു. ഒപ്പം, ടോക്യോ ഒളിമ്ബിക്സില് മികച്ച പ്രകടനം നടത്തിയ ഇന്ത്യന് ടീമിനും, ജാവലിന് ത്രോയില് സ്വര്ണ മെഡല് നേടിയ നീരജ് ചോപ്രയ്ക്കും സ്ഥാനപതി പ്രത്യേകമായി അഭിനന്ദനങ്ങള് നേര്ന്നു.